**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 18.06.2013

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Prijatie uznesenia ohľadom nájomnej zmluvy s p. E.Kolompárovovu

 5. Doriešenie prístupu k obecnému kanálu s parc. č. 516

 6. Informácia ohľadom opravy výtlkov na miestnych komunikáciách

 7. Informácia o výbere riaditeľky MŠ

8. Informácia o možnosti objednania prípravku do žúmp

9. Informácie o novom zákone o službách zamestnanosti

10. Schválenie záverečného účtu

11. Zmena rozpočtu

12. Rôzne

13. Záver

Mária Jaleczová

starostka obce

**K bodu číslo 1:**

Tretie riadne zasadnutie obecného zastupiteľstva v roku 2013 otvorila a viedla starostka obce Mária Jaleczová. Skonštatovala, že z poslancov obecného zastupiteľstva sú prítomní traja, poslanci Marián Balko a Vendelín Brath sa ospravedlnili zo zasadnutia zo zdravotných dôvodov, nakoľko je prítomná nadpolovičná väčšina poslancov zasadnutie je uznášania schopné. Zo zasadnutia sa ospravedlnila aj hlavná kontrolórka obce Mgr. Katarína Darnadiová z pracovných dôvodov.

**K bodu číslo 2:**

Za overovateľov zápisnice určila poslancov: Ing. Michal Boszorád Miroslav Maťo

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva

Hlasovanie o programe rokovania:

 za: 3 / Ing. Michal Boszorád, Miroslav Maťo, Martin Kučírek/

 proti: 0

**K bodu číslo 3:**

Starostka skonštatovala, že uznesenia sú splnené, alebo sa plnia priebežne.

Hlasovanie o kontrole uznesení:

za: 3 / Ing. Michal Boszorád, Miroslav Maťo, Martin Kučírek/

 proti: 0

**K bodu č. 4:**

Členovia zastupiteľstva prejednávali prípad p.Kolompárovej, ktorá má voči obci nedoplatky.

Ekonómka im odovzdala výkaz nedoplatkov k 17.06.2013 a upozornila, že tesne pred zasadnutím zastupiteľstva p. Kolompárová doplatila ďalších 300,00 eur z nedoplatku.

poslanec M. Maťo sa vyjadril: prečo s ňou obec podpísala zmluvu, keď nevie zabezpečiť jej dodržanie poslanec Ing.Boszorád: podľa poslanca M.Maťa ju teraz máme vyhodiť a s deťmi? On osobne by

jej odpustil celý dlh

poslanec M.Maťo na to reagoval: zmluvu robil poslanec Ing.Boszorád, tak prečo tam dával takú klauzulu?

Voči p.Kolompárovej osobne nemá nič, len je rád, keď niekto dodrží to, čo sľúbil. Je zvedavý ako bude splňať svoje záväzky o pár mesiacov. Keby on neplatil za plyn hneď by ho vypli, na cigarety má financie, tak by mala plniť aj svoje záväzky.

poslanec M.Kučírek: podľa jeho názoru sa niekedy chováme ako rasisti, každý intriguje voči nej,

každý ju využíva na špinavé práce, ktoré by nikto iný nerobil, p.Kolompárová robí viac ako iná štandardná žena, celý deň je na roliach, nikomu neubližuje, nikoho neoklamala. Reálne oná má problémy splácať tých 120,00 eur mesačne. Obci chýba tých pár eur čo p.Kolompárová dlhuje?

Starostka obce k tomu dodala: p. Kolompárová v mesiaci júl 2013 dostane spätne náhradné výživné za niekoľko mesiacov a sľúbila, že jednorazovo z toho vyrovná všetky nedoplatky.

Starostka sa vyjadrila, že obecné zastupiteľstvo by malo k tomu prijať nejaké uznesenie.

Príloha č. 1: Výkaz nedoplatkov – Eva Kolompárová

Hlasovanie o povolení splácania nedoplatkov p. Kolompárovej :

za: 3 / Ing. Michal Boszorád, Miroslav Maťo, Martin Kučírek/

 proti: 0

**K bodu č. 5:**

Starostka obce podala informácie ohľadne prístupu k obecnému kanálu p.č. 516, ktorý sa nachádza

vedľa domu p. Pavla Belánya, ktorý svojim oplotením bráni v riadnom užívaní tejto nehnuteľnosti. Na odporúčanie stavebného úradu obec listom vyzvala p.Belánya na odstránenie prekážky, nakoľko obyvatelia z opačnej strany ulice nemôžu do kanála položiť rúry na odvedenie dažďovej vody. Podľa predbežného rozpočtu nové oplotenie by mohlo stáť obec okolo 500,00 eur. Po dohode s poslancom M.Maťom sa obecné zastupiteľstvo rozhodlo, že oplotenie zostane v takom stave ako je doteraz, obec tam dá rúru na odvedenie záplavovej vody, lebo obec nemá finančné prostriedky na nové oplotenie, prístup bude zabezpečený cez pozemok poslanca M.Maťa.

Hlasovanie o položení rúry na odvedenie vody::

za: 3 / Ing. Michal Boszorád, Miroslav Maťo, Martin Kučírek/

 proti: 0

**K bodu č. 6:**

Poslanci boli oboznámení s poskytnutou účelovou dotáciou na opravu miestnych asfaltových komunikácií, ktoré poskytlo Ministerstvo dopravy vo výške 330,00 eur na opravu výtlkov.

Ďalej dodala, že bola vyžiadaná cenová ponuka na asfaltovú drť, ktorá bude použitá na cestu vedľa ranču, ale žiaľ dodávateľ ešte nespracoval ponuku.

**K bodu č. 7:**

Poslanci boli informovaní o výberovom konaní na miesto riaditeľky materskej školy v Hosťovej.

Starostka skonštatovala, že do riadneho termínu obec neobdržala žiadnu obálku do výberového konania. Situáciu konzultovala s obvodným školským úradom, kde potvrdili, že aj zastupujúca riaditeľka musí spĺňať kritéria predpísané zákonom. Žiaľ zamestnankyňa obce Valéria Brathová toto kritérium nespĺňa, a preto nemôže byť vymenovaná ako zastupujúca riaditeľka, v opačnom prípade by obci hrozila pokuta. Riešením, aby obec nemusela od prvého septembra zatvoriť škôlku je stiahnutie výpovede riaditeľky Márie Barboríkovej, ktorej pracovná zmluva je uzatvorená do 30.06.2014. Starostka obce zvolala na popoludnie /18.06.2013/ stretnutie s rodičmi detí v MŠ, s ktorými bude prejednávať situáciu v MŠ.

**K bodu č. 8**

Starostka informovala poslancov, že občania môžu na obecnom úradu objednávať prípravok BioAktív, ktorý je vhodný na úpravu splaškových odpadových vôd rôzneho pôvodu /žumpy, septiky, čistiarne odpadových vôd, nakoľko v obci sa v poslednom čase množia s problémy s vypúšťaním vôd do obecných rigolov.

**K bodu č. 9**

Poslanci boli oboznámení s novelou zákona o službách zamestnanosti, ktorý sprísnil podmienky prijímania zamestnancov cez Úrad práce, sociálnych vecí a rodiny napr. vek nad 50 rokov, evidencia na úrade práce najmenej jeden kalendárny rok. Obec týchto zamestnancov zamestnáva hlavne na protipovodňové práce, kosenie a údržbu verejných priestranstiev. Žiaľ zo zoznamu nezamestnaných občanov obce Hosťová nikto nevyhovuje podmienkam, preto obec bude musieť prijať zamestnanca zo susednej obce.

Poslanec Miroslav Maťo: pán Milan Matyo sa zaujímal či by nemohol byť zamestnaný v obci cez úrad

 práce

Starostka obce: žiaľ p.Milan Matyo nespĺňa kritéria dané zákonom o službách zamestnanosti a preto

 ho obec nemôže zamestnať.

**K bodu č. 10**

Ekonómka obce R.Tóthová predložila na schválenie návrh záverečného účtu obce Hosťová za rok

2012, ktorý obsahuje všetky zákonom predpísané náležitosti a ktorý bol zákonným spôsobom

Zverejnený. Záverečný účet poskytuje prehľad o rozpočte obce, plnenia príjmov a výdavkov,

hodnotenie programového rozpočtu obce, hospodárenia obce, tvorbe a použitia prostriedkov

rezervného a sociálneho fondu, finančného usporiadaniu voči štátnemu rozpočtu a štátnym fondom,

bilancia aktív a pasív a prehľad o stave a vývoji dlhu k 31.12.2012. Obec bez finančných operácií

dosiahla schodok vo výške – 2400,44 eur, výsledkom finančných operácií bol prebytok vo výške

4828,10 eur. Schodok kapitálového rozpočtu bol vyrovnaný z finančných operácií, pričom

z finančných operácií ešte zostal na rozdelenie finančný prebytok vo výške 2427,66, ktorý bude

prevedený na účet rezervného fondu. K záverečnému účtu predložila odborné stanovisko aj hlavná

kontrolórka obce Hosťová.

Príloha č. 2: Návrh záverečného účtu obce Hosťová za rok 2012

Príloha č.3: Odborné stanovisko k záverečnému účtu obce Hosťová za rok 2012

Hlasovanie o záverečnom účte obce Hosťová:

za: 3 / Ing. Michal Boszorád, Miroslav Maťo, Martin Kučírek/

 proti: 0

**K bodu č. 11**

Poslancom bol predložený návrh rozpočtového opatrenia č. 3/2013, ktorý obsahuje najmä na

príjmovej strane navýšenie položky dotácie na pozemné komunikácie, vo výdavkovej časti úprava

položiek programového rozpočtu 1.1., čo vyplynulo z navýšenia mzdy starostke obce, pri programe

6.1. materská škola úprava položiek cestovných náhrad, úprava odchodného a s tým spojených

Odvodov a iné menšie úpravy.

Príloha číslo: 4: Návrh rozpočtového opatrenia č. 3/2013

Hlasovanie o rozpočtovom opatrení:

za: 3 / Ing. Michal Boszorád, Miroslav Maťo, Martin Kučírek/

 proti: 0

**K bodu č. 12**

Poslanci v tomto bode nemali žiadne dotazy.

**K bodu č. 13**

Starostka sa poďakovala za účasť na zasadnutí obecného zastupiteľstva.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 18.06.2013**

**UZNESENIE Č. 21/2013**

Obecné zastupiteľstvo v Hosťovej

1. **schvaľuje** program tretieho riadneho zasadnutia Obecného zastupiteľstva v Hosťovej v roku 2013.

**UZNESENIE Č. 22/2013**

Obecné zastupiteľstvo v Hosťovej

**a. berie na vedomie** plnenie uznesení obecného zastupiteľstva zo dňa 22.04.2013

**UZNESENIE Č. 23/2013**

Obecné zastupiteľstvo v Hosťovej

**a. berú na vedomie** správu o splácaní nedoplatkov p. Evy Kolompárovej, Hosťová 121

**UZNESENIE Č. 24/2013**

Obecné zastupiteľstvo v Hosťovej

**a. schvaľuje** položenie rúry na odvodenie dažďovej vody na obecnej parcele č. 516

 evidovanej na liste vlastníctva č. 342

 **UZNESENIE Č.25/2013**

Obecné zastupiteľstvo v Hosťovej

**a. berie na vedomie informácie o**

1. oprave výtlkov na miestnych komunikáciách a oprave cesty vedľa ranču

2. výberovom konaní na post riaditeľky materskej školy v Hosťovej

3. prípravku BioAktiv

**UZNESENIE Č. 26/2013**

Obecné zastupiteľstvo v Hosťovej

**a. schvaľuje**

- celoročné hospodárenie obce Hosťová za rok 2012 bez výhrad

- schodok rozpočtového hospodárenia po vylúčení finančných operácií

 vo výške – 2400,44 eur

- celkový prebytok rozpočtového hospodárenia vo výške 2427,66 eur

- prídel prebytku hospodárenia obce Hosťová za rok 2012 pre účely

 tvorby peňažných fondov

 a. do rezervného fondu vo výške 2427,66 eur

**b. berie na vedomie**

- odborné stanovisko hlavného kontrolóra obce k záverečnému účtu

 obce za rok 2012

**UZNESENIE Č. 27/2013**

Obecné zastupiteľstvo v Hosťovej

**a. schvaľuje** zmenu rozpočtu obce Hosťová rozpočtovým opatrením č. 3/2013

Overovatelia zápisnice:

Ing. Michal Boszorád .........................

Miroslav Maťo .........................

Zapisovateľka zápisnice:

Bc.Renáta Tóthová ........................

 Mária Jaleczová

 starostka obce